Miet John Heard fl-età ta' 72, l-attur ta' Hollywood li ħadem f'diversi programmi televizivi fosthom 'The Sopranos' u l-films 'Big' u 'Gladiator'. L-istilla amerikana, iktar magħruf għall-irwol ta' Peter McAllister fil-film Home Alone li għamel suċċess kbir fl-1990, kien ikkonfermat mejjet mill-mediku legali ta' Santa Clara f'California nhar is-Sibt. Skond il-website TMZ, il-missier ta' tnejn insab mejjet mis-seftura tal-hotel fejn kien qed jirkupra minn intervent kirurġiku f'dahru. Heard kien miżżewweġ tliet darbiet. Infatti fl-1979, iż-żwieġ tiegħu mal-attriċi Margot Kidder dam ftit inqas minn ġimgħa. Kellu ukoll tifel mal-attriċi Melissa Leo. Il-kawża tal-mewt għadha qed tiġi investigata.